Eile kella 13.03 ajal oli liiklusõnnetus Raplamaal Rapla vallas Tallinn-Rapla-Türi maantee 40. kilomeetril, kus haagisega veoautol Scani R440, mida juhtis 59-aastane mees, lõhkes rehv. Pärast rehvi lõhkemist kaldus veoauto vastassuunavööndisse ning sõitis külje pealt sisse vastassuunas liikunud kaubikule Renault Master, mida juhtis 28-aastane mees. Peale seda sõitis veok vasakule teelt välja ja paiskus külili. Vastassuunas liikunud sõiduautot Seat Altea juhtinud 45-aastane mees suutis kokkupõrget veokiga vältida, kuid sõitis samuti üle vastassuunavööndi teelt välja. Õnnetuse tagajärjel toimetati veoauto juht Põhja-Eesti regionaalhaiglasse.
Eile kella 17.20 paiku toimus liiklusõnnetus Tallinnas E.Vilde tee ja Ehitajate tee ristmikul, kus 58-aastane naine sooritas sõiduautoga Škoda Octavia vasakpööret ning sõiduk põrkas kokku jalgrattaga teed ületanud 45-aastase naisega. Sündmuskohal põles jalgratturile ja sõidukile fooris roheline tuli. Jalgrattur toimetati Põhja-Eesti regionaalhaiglasse.
Eile kella 18.02 ajal oli liiklusõnnetus Tallinnas Ehitajate tee ja A.H. Tammsaare tee ristmikul, kus esialgsetel andmetel sõiduk Volkswagen Vento, mida juhtis alkoholijoobes 44-aastane mees, sõitis tagant otsa ees peatunud sõidukile Subaru Forester, mida juhtis 37-aastane naine. Subaru paiskus saadud löögist otsa tema ees seisnud sõidukile Audi A6, mida juhtis 44-aastane mees. Audi paiskus omakorda otsa tema ees seisnud sõidukile Volvo V70, mida juhtis 41-aastane naine. Sündmuskohalt toimetati SA Tallinna lastehaiglasse Subaru turvahällis viibinud laps.
Eelmise ööpäeva jooksul tabati 3 narko- ja 12 alkoholi tarvitamistunnustega mootorsõiduki juhti.